Publication: Magyar Közlöny
Issue: MK-2000-63 (Year: 2000, Number: 63)
Era: 1990-2004
Section: a 99/2000. (VI. 22.) Korm. rendelethez
Paragraph Index: 574

1. A képzési cél Olyan szakemberek képzése, akik a romológia területén elméletileg megalapozott, átfogó ismeretekkel rendelkeznek. Ismerik a hazai cigányság társadalmi, politikai, jogi, nyelvi, kulturális, oktatási, demográfiai és munkaerőpiaci helyzetét, és kitekintésük van a romológia nemzetközi összefüggéseire, illetve tudományos eredményeire. Tájékozottak az Európai Unió és intézményei vonatkozó állásfoglalásairól, és képesek azok szellemében szervezni a cigánysággal kapcsolatos munkájukat. Ismerik a cigányság kulturális értékeit, felkészültek azok bemutatására, közvetítésére. Ismereteik birtokában képesek a helyi és a kisebbségi önkormányzatok, azok intézményei, valamint a népjóléti, gyermekvédelmi, politikai és civil szervezetek cigánysággal kapcsolatos feladatainak ellátására. Az elméleti és empirikus kutatás terén legjobbak az egyetemi oktatás és tudományos kutatás területén folytathatják tevékenységüket.

Source: https://magyarkozlony.hu/hivatalos-lapok/118f6dfdc2f9480427a863b9eadb0a00b17a39a9/dokumentumok/213c4b497cb4924aa68b036aadec8792ed47858a/letoltes